CELEX: C2005/229/11
Language: el
Date: 2005-09-17 00:00:00
Title: Υπόθεση C-269/05: Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε την 23η Ιουνίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/5
            
         Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε την 23η Ιουνίου 2005
   (Υπόθεση C-269/05)
   (2005/C 229/11)
   Γλώσσα διαδικασίας ελληνική
   Η Επιτροπή των Ευρωπαϊκών Κοινοτήτων, εκπροσωπουμένη από τους κ.κ. Knut SIMONSSON και Γεώργιο ΖΑΒΒΟ, μέλη της Νομικής Υπηρεσίας, με τόπο επιδόσεων στο Λουξεμβούργο, άσκησε την 23η Ιουνίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ελληνικής Δημοκρατίας
   Η προσφεύγουσα ζητεί από το Δικαστήριο:
   
               1)
            
            
               Να αναγνωριστεί ότι η Ελληνική Δημοκρατία διατηρώντας σε ισχύ,τα λιμενικά τέλη που επιβάλλονται σε επιβατηγά πλοία (συμπεριλαμβανομένων και των κρουαζιεροπλοίων) ή σε φορτηγά πλοία κατά την προσόρμιση, την παραβολή και την αγκυροβόληση των πλοίων στους λιμένες του Πειραιά και της Θεσσαλονίκης, εφαρμόζοντας χαμηλότερο ύψος τελών όταν οι μεταφορές εκτελούνται μεταξύ δύο λιμένων στο εσωτερικό της χώρας, σε σύγκριση με τις περιπτώσεις που οι μεταφορές έχουν προορισμό το εξωτερικό,
               
                           —
                        
                        
                           τα λιμενικά τέλη υπέρ των λιμενικών ταμείων των Οργανισμών Λιμένος Α.Ε. που συστάθηκαν με τον Ν. 2932/2001 και των λιμένων του Πειραιά και της Θεσσαλονίκης, με τα οποία επιβαρύνονται τα οχήματα κατά την επιβίβασή τους σε πορθμεία που πραγματοποιούν διεθνείς διασυνδέσεις, τη στιγμή που δεν εισπράττονται ανάλογα τέλη για τις διασυνδέσεις μεταξύ των ελληνικών λιμένων,
                        
                     
                           —
                        
                        
                           το δικαίωμα επιβολής τελών στα οχήματα τα οποία επιβιβάζονται σε οχηματαγωγά πλοία με προορισμό λιμένες στο εξωτερικό της χώρας υπέρ δήμων και κοινοτήτων, 'Αρθρο 26 παρ 13 του Νόμου 1828/1989,
                        
                     παρέλειψε να συμμορφωθεί με τις υποχρεώσεις που υπέχει βάσει του άρθρου 1 του κανονισμού (ΕΟΚ) 4055/86 (1) του Συμβουλίου της 22ας Δεκεμβρίου 1986 για την εφαρμογή της αρχής της ελεύθερης παροχής υπηρεσιών στον τομέα των θαλάσσιων μεταφορών μεταξύ κρατών μελών και μεταξύ κρατών μελών και τρίτων χωρών.
            
         
               2)
            
            
               Να καταδικάσει την Ελληνική Δημοκρατία στη δικαστική δαπάνη.
            
         Ισχυρισμοί και κύρια επιχειρήματα:
   Η Επιτροπή προσάπτει στην Ελληνική Δημοκρατία ότι δεν μετέφερε ορθώς στην εσωτερική της έννομη τάξη τις διατάξεις του κανονισμού 4055/86, όπως τον έχει ερμηνεύσει το Δικαστήριο (αποφάσεις της 5ης Οκτωβρίου 1994, C-381/93, Επιτροπή κατά Γαλλίας της (2) 17ης Μαϊου 1994, C-18/93 Corsica Ferries Italia (3) και της 14ης Νοεμβρίου 2002, C-435/00, ΓΕΧΑ ΝAYTΙΛΙΑΚΗ (4)
   
   
      (1)  EE L 378, 31.12.1986, σ. 1
   
   
      (2)  Συλλογή 1994, Ι-5145
   
      (3)  Συλλογή 1994, Ι-1783
   
      (4)  Συλλογή 2002, Ι-10615